b'\n_START_ARTICLE_\nZemljoalkalijska kovina\n_START_SECTION_\nPrimerjava z alkalijskimi kovinami\n_START_PARAGRAPH_\nZemljoalkalijske kovine so precej podobne alkalijskim kovinam. Glavna razlika med njimi je v elektronski konfiguraciji ns\xc2\xb2 (alkalijske kovine imajo konfiguracijo ns\xc2\xb9). Imajo torej dva valen\xc4\x8dna elektrona, ki lahko tvorita kovinske ali ionske vezi. Kovine 2. skupine imajo vi\xc5\xa1ja tali\xc5\xa1\xc4\x8da in vreli\xc5\xa1\xc4\x8da ter vi\xc5\xa1jo gostoto in trdoto kot alkalijske kovine. _NEWLINE_Drugi valen\xc4\x8dni elektron je za primerjavo kemijskih lastnosti z alkalijskimi kovinami zelo pomemben, ker je na istem energijskim podnivoju kot prvi. Zef je zato mnogo ve\xc4\x8dji, to pa pomeni, da imajo elementi 2. skupine manj\xc5\xa1e atomske polmere in mnogo vi\xc5\xa1je ionizacijske energije kot elementi 1. skupine. Kovine 2. skupine kljub vi\xc5\xa1ji ionizacijski energiji tvorijo ionske spojine s kationi 2+. Berilij se obna\xc5\xa1a druga\xc4\x8de, ker za odstranitev valen\xc4\x8dnih elektronov potrebuje znatno ve\xc4\x8d energije. Berilij zato ne tvori kationa Be\xc2\xb2\xe2\x81\xba, ampak se ve\xc5\xbee s polarno kovalentno vezjo.\n_START_SECTION_\nBerilij\n_START_PARAGRAPH_\nBerilij se obna\xc5\xa1a povsem druga\xc4\x8de kot druge zemljoalkalijske kovine in nekako ne spada v 2. skupino elementov. \xc4\x8ce bi obstajal Be\xc2\xb2\xe2\x81\xba ion, bi zaradi visoke gostote naboja mo\xc4\x8dno polariziral elektronske oblake v svoji bli\xc5\xbeini in povzro\xc4\x8dil obse\xc5\xbeno prekrivanje elektronskih obel. Vse berilijeve spojine imajo kovalentne vezi in celo BeF\xe2\x82\x82, ki je najbolj ionska berilijeva spojina, ima nizko tali\xc5\xa1\xc4\x8de in majhno elektri\xc4\x8dno prevodnost taline.\n_START_SECTION_\nBerilijevi dragi kamni\n_START_PARAGRAPH_\nBerilij tvori kak\xc5\xa1nih trideset mineralov, ki spadajo med drage oziroma poldrage kamne:'